OzLabs/hebrew-wiki-articles huggingface dataset:
מדרשיית הרטמן לבנות

מדרשיית הרטמן לבנות היא בית ספר תיכון דתי לבנות בירושלים, שהוקם בשנת 2007.

==מאפיינים==
מדרשיית הרטמן לבנות היא בית הספר התיכון לבנות של מכון שלום הרטמן. המדרשייה נוסדה בשנת 2007 בבית הספר אוולינה תהילה בירושלים, ובשנת 2010 הועברה למבנה ברחוב רחל אמנו בשכונת קטמון, בו נמצאת המדרשייה עד היום. 

מדרשיית הרטמן לבנות מגדירה את עצמה כבית ספר דתי פמיניסטי לבנות. המדרשייה היא מבתי הספר הדתיים הבודדים שמשלבים תפילת נשים הכוללת קריאה בתורה, משותפת וקבועה בלוח הזמנים הבית ספרי. בנוסף, התלמידות במדרשייה לומדות באופן קבוע ואינטנסיבי לימודי גמרא, מחשבת ישראל ותנ״ך ברמה של חמש יחידות לימוד. 

במסגרת המעורבות החברתית, שהיא יסוד חשוב בתוכנית החינוכית במדרשייה, משתתפות התלמידות כל שנה בפרויקט "בונות-סוכה", שבמסגרתו הן לומדות את הלכות בניית הסוכה ואחר כך בונות סוכות ברחבי ירושלים עבור משפחות שזקוקות לסיוע בבניה.

יסוד נוסף וחשוב עליו מתבססת התכנית החינוכית הוא הפיכת התלמידות במדרשיה לנשים חזקות, עצמאיות ובעלות זהות נשית חזקה משלהן. במהלך השנים במדרשיה משתתפות הבנות בתוכנית ״גוף נפש תודעה״- סדנאות ושיעורים של תנועה וריקוד בסגנונות שונים, יוגה וסדנאות עיוניות כגון תזונה ונוכחות גוף. בנוסף, הבנות לומדות לימודי מגדר באופן קבוע ונבחנות בבחינה פנימית. 

בשנת 2017 דורג בית הספר במקום הראשון בירושלים במבחני המיצ"ב. בית הספר מעודד את התלמידות להתגייס לצה"ל, ובשנת 2018 היה במקום השלישי באחוז ההתגייסות של נערות דתיות לצבא.

רוב התלמידות מתגוררות באזור בית הספר, בשכונות: קטמון, בקעה, רחביה, תלפיות מזרח והמושבה הגרמנית. עם זאת, ישנן תלמידות המתגוררות ביישובים ובשכונות מרוחקות יותר, כמו: הר חומה, אפרת, נס הרים, רמות, גבעת זאב, פסגת זאב, גבעת משואה ובית הכרם.

בבית הספר לומדות כ-350 תלמידות, מכיתה ז' עד י"ב.

את הקמת המדרשייה הובילה חנה קהת, ומי שניהלה את המוסד החינוכי מתחילת דרכו הייתה מירב בדיחי.<ref></ref> לאחר פרישתה באוגוסט 2022, מונתה לתפקיד נעמה טל.

== ראו גם ==
* תיכון הרטמן

== קישורים חיצוניים ==
* 

* 

== הערות שוליים ==

קטגוריה:המושבה הגרמנית (ירושלים)
הרטמן
קטגוריה:מוסדות חינוך לנשים בישראל
קטגוריה:קטמון
תיירות חברתית

תיירות חברתית היא סוג של תיירות, שפונה למעוניינים לשלב מפגשים חברתיים בטיולים.

תיירות חברתית, הבאה בצורה של אירוח ביתי, מפגישה אנשים המארחים בבתיהם, עם אנשים המעוניינים להתארח, בסגנון שונה, בתחומי עניין מגוונים ובעלי סקרנות ורצון להיפגש ולהכיר את המארחים ואת חייהם בבתים שלהם. האורחים והמארחים נהנים מהכרות בלתי אמצעית עם אנשים בעלי תחומי עניין מגוונים. המארחים נהנים מאירוח אנשים בבתיהם, מהכרות עם אנשים מכל העולם, ובמקביל לחשוף את תחומי העשייה והפנאי השונים שלהם – אמנות, בריאות, טכנולוגיה, טיולים ועוד, יחד עם אפשרות להכנסה מהאירוח עצמו.

אירוח ביתי הוא סוג של חוויה תיירותית, שנועדה לחבר בין אנשים בנושאי פולקלור, חיים, תחביבים, אמנות, בישול ועוד.

==רקע==
על פי משרד התיירות הישראלי, מחקרים שונים שנערכו באזורים שונים בעולם, מצביעים על כך שתיירים מכל העולם מתעניינים בהשפעתם על הסביבה, מעוניינים לפגוש תרבויות מקומות ומוכנים לשלם יותר כדי לחוות חוויות שהם מגדירים כ"מפגשים אמיתיים".

==תיירות חברתית בישראל==
בארץ פועלים למעלה מ-100 מיזמים של תיירות חברתית.

==ראו גם==
* CouchSurfing
* נא לגעת - מיזם תרבותי וחברתי ראשון מסוגו בעולם. המרכז כולל את תיאטרון הבית של אנסמבל השחקנים החרשים-עיוורים; מסעדת-חושך גורמה ובית קפה ייחודי (ראו תיירות בכיסוי עיניים )
*תיירות נגישה
* תיירות אקולוגית
* תיירות בת קיימא
* תיירות אתגרית 
* תיורות קולינרית 
* תיירות תרבותית 
* תיירות עירונית 
* תיירות חקלאית
* עלייה לרגל
*

==קישורים חיצוניים==
* [https://www.gov.il/he/Departments/General/social_tourism תיירות חברתית], באתר משרד התיירות
*[http://ontheway.org.il/אז-מה-זו-בכלל-תיירות-חברתית/ אז מה זו בכלל תיירות חברתית], באתר "האנשים שבדר", מיסודה של קרן לאוטמן
*[https://www.youtube.com/watch?v=KXotbU7zBpE&feature=youtu.be כתבה על אירוח חברתי בישראל], ערוץ 2
* 
* 
*[https://www.youtube.com/watch?v=K9GcVpFnRyA כתבה בערוץ 2 על תיירות חברתית בעולם], באתר יוטיוב

==הערות שוליים==

קטגוריה:תיירות בת קיימא
נפרוסטומיה

נפרוסטום המחובר לאגן הכליה מנקז שתן לשקית חיצונית
נפרוסטומיה (באנגלית: nephrostomy) או פיום כליה היא פעולה כירורגית בה מכניסים נקז (נפרוסטום) לכליה דרך פתח בבטן (סטומה), במטרה לנקז את השתן ישירות מהכליה אל שקית חיצונית.

==ההליך==
ההליך מתבצע בשכיבה על הבטן ובהרדמה מקומית. הרופא מכניס צינורית בקוטר של כ-3 מ"מ אל אגן הכליה בהכוונה של שיקוף רנטגן ואולטרה-סאונד. השתן המופרש על ידי הכליה מנוקז ישירות לשקית חיצונית במקום למערכת האיסוף וההפרשה של הגוף.

לאחר הכנסת הנפרוסטום, יש להחליפו אחת לכשלושה חודשים.

==שימושים==
נפרוסטומיה מתבצעת כאשר ישנה חסימה כלשהי במעבר של השתן מהכליה אל השופכן. חסימה של השופכן תוביל להצטברות שתן בכליה, מצב שעלול להביא לזיהום ולאי-ספיקת כליות. ניקוז השתן מהכליה יאפשר את המשך פעולתה התקינה. החסימה במערכת האיסוף יכולה להיגרם מסיבות שונות, ביניהן: סרטן השופכן ואגן הכליה , סרטן השחלות, סרטן המעי הגס, סרטן שלפוחית השתן, סרטן הערמונית, אבנים בכליות, מיימת כליה (הידרונפרוזיס) ועוד.

בנוסף לבעיות חסימתיות של מערכת השתן, ניתן לבצע נפרוסטומיה גם במקרים של חור בשופכן או בשלפוחית השתן. חורים אלו עשויים להתרחש בעקבות טראומה, ניתוח, סרטן ועוד.

כמו כן, לעיתים מחדירים נפרוסטום כהכנה לניתוח בשופכן או בכליה.

==סיבוכים==
באופן כללי, נפרוסטומיה היא הליך בטוח. הסיבוכים עלולים להיות:
*דליפה תוך-צפקית, שעלולה לגרום למיימת
*דימום
*זיהום. בעיה זו ניתן לפתור באמצעות מתן אנטיביוטיקה

==ראו גם==
*מערכת השתן
*כליות
*מחלות כליה
*סטומה

==קישורים חיצוניים==

*[https://hospitals.clalit.co.il/rabin/he/departments-and-clinics/imaging/Pages/nephrostomy_tube_care_hasharon.aspx הנחיות לשמירה וטיפול בנפרוסטום], באתר מכון הדימות של המרכז הרפואי "רבין"
*[https://hospitals.clalit.co.il/emek/he/info/disease/Pages/urinary_block.aspx מידע על הליך הנפרוסטומיה] באתר של המרכז הרפואי "העמק"
*[https://imaging.sheba.co.il/בדיקות_וטיפולים_פולשניים_כליות_ומערכת_השתן מידע על הליך הנפרוסטומיה] באתר של המרכז הרפואי "שיבא"
* [https://www.youtube.com/watch?v=hlbWNKht7r0 סרטון הסבר על נפרוסטומיה ועל הטיפול בנפרוסטום] בדף היוטיוב של המרכז הרפואי "בוסטון" (באנגלית)

==הערות שוליים==

קטגוריה:רדיולוגיה
קטגוריה:אורולוגיה: פעולות כירורגיות
תחנת הרכבת התחתית כיכר טיימס/רחוב 42

מעבר בין הרציפים ברקע: שלט התחנה
תחנת הרכבת התחתית כיכר טיימס/רחוב 42 (באנגלית: Times Square–42nd Street/Port Authority Bus Terminal) היא תחנת רכבת תחתית במערכת הרכבת התחתית של ניו יורק הממוקמת מתחת לכיכר הניו יורק טיימס בצומת הרחובות 42, השדרה השביעית והשדרה השמינית במנהטן. זהו מתחם התחנה העמוס ביותר במערכת. במפקד שנערך בשנת 2017 עברו בתחנה באותה השנה 64,815,739 נוסעים.

== קווים ==
מתחם התחנה מאפשר החלפה נוחה בין 13 קווים במערכת הרכבת התחתית:
* קווי ה - IRT הכוללים את קווים 1, 2, 3,
* קווי ה - IND הכוללים את קווים E ,C ,A,
* קווי ה- BMT הכוללים את קווים N ,R ,W,
*קו S של חברת- 42nd Street Shuttle.

בנוסף לקווי הרכבת נמצאת במתחם גם תחנת האוטובוסים המרכזית של העיר ניו יורק הנקראת בשפת המקור "Port Authority Bus Terminal" (תחנת האוטובוסים המרכזית של ניו יורק).

== היסטוריה ==
התחנה נפתחה ב-3 ביוני 1917, כחלק מהערכת הקווים של חברת המעבר המהיר אינטרבורו, רכבת התחתית הדומיננטית במנהטן, לסאות' פרי. השירות הוגש על ידי רכבת הסעות לתחנת פנסילבניה עד ששאר ההארכה נפתחה שנה לאחר מכן ב-1 ביולי 1918.

== קישורים חיצוניים ==

== הערות שוליים ==

קטגוריה:ניו יורק: תחנות רכבת תחתית
ספקטרום פוליטי

ספקטרום פוליטי היא מערכת לסיווג עמדות פוליטיות שונות בציר גאומטרי אחד או יותר.

ישנם מספר סוגים של ספקטרומטים פוליטיים. אחד מהספקטרומים הפוליטיים הנודעים ביותר הוא ציר שמאל וימין בפוליטיקה. בציר הימין—שמאל הקלאסי הקומוניזם והאנרכיזם נמצאים בדרך כלל בשמאל הקיצוני, הסוציאליזם נמצאים משמאל למרכז, הליברליזם במרכז, השמרנות מימין למרכז, והפשיזם בימין הקיצוני.

במדינה אסלאמית מודרנית למשל, ניתן לחלק את הספקטרום הפוליטי על בסיס סוגיית תפקיד הדת בממשל. המצביעים שסבורים שאנשי הדת צריכים להיות בעלי הסמכות לאכוף את החוק האיסלאמי במדינה, נמצאים בקצה אחד של הספקטרום הפוליטי, אלה התומכים בקיומה של חברה חילונית נמצאים בקצה ההפוך של הספקטרום הפוליטי, והמתונים מתפזרים בנקודות שונות באמצע.

==דוגמאות למודלים שונים של ספקטרום פוליטי ==
<gallery>
European-political-spectrum.png|הספקטרום הפוליטי האירופי על פי הנס סלומפ
Nolan_chart.svg|תרשים נולאן 
Revised_NPOV_political_chart.jpg|תרשים ווסם – תרשים תלת ממדי לתרשים נולאן
Political_chart.svg|תרשים הכולל ארבע עמדות פוליטיות: סמכותנות, ליברטריאניזם, שמאל וימין
Mitchell%27s_Eight_Ways.png|תרשים שמונה הדרכים של מיטשל
3-axis-model-of-political-ideologies-with-both-moderate-and-radical-versions-and-policies-goals.png|מודל שלושה צירים הכולל אידאולוגיות פוליטיות עם גרסאות מתונות ורדיקליות והמטרות של מדיניותם
</gallery>

==קישורים חיצוניים==

*
קטגוריה:מדע המדינה
קטגוריה:אידאולוגיות
מקיץ אל החלום

"מקיץ אל החלום" (או "מקיץ אל חלום") הוא פזמון שכתב והלחין ברוך פרידלנד, עיבד אילן וירצברג ושרה גלי עטרי. השיר יצא לאור בשנת 1988.

==רקע==
השיר נכלל באלבומה החמישי של עטרי "צעד אחד לפני הנהר", שבו בלטו גם השירים "נפאל" ו"רק אתמול". במצעד הפזמונים העברי השנתי של רשת ג' לשנת תשמ"ח (1988) דורג השיר במקום ה-17.

זה היה שיר הבכורה של הכותב, ברוך פרידלנד, שזכה עקב הצלחת השיר לפרסום, והמשיך לכתוב לאמנים נוספים. פרידלנד הקליט את השיר בעצמו לאלבום השני של "תופעת דופלר", "מחליף צבעים" (1995).

==מיקומי שיא==

==גרסאות כיסוי==
* בשנת 2001 ביצעה ריטה את השיר בליווי התזמורת הפילהרמונית הישראלית.
*בשנת 2003 ביצעה הזמרת נינט טייב את השיר במסגרת התכנית כוכב נולד . ביצוע זה העלה את הפופולריות של השיר. ומאוחר יותר, בשנת 2023, טייב ביצעה את השיר גם במסגרת בטקס יום הזיכרון בראשון לציון.
* בשנת 2011 ביצעה שירי מימון את השיר בליווי התזמורת הסימפונית הישראלית ראשון לציון במסגרת ערב יום הזיכרון לחללי מערכות ישראל.
* בשנת 2016 ביצעה קרן פלס את השיר במסגרת האירוע שירים בכיכר בתל אביב-יפו בערב יום הזיכרון לחללי מערכות ישראל.
* בשנת 2018 ביצע ליאור נרקיס את השיר בערב יום הזיכרון לחללי מערכות ישראל.
* בשנת 2023 ביצעה מירי מסיקה את השיר במסגרת ערב יום הזיכרון לחללי מערכות ישראל בתל אביב.
*באותה שנה ביצעה גלי עטרי עצמה במופע בכנסת.

==קישורים חיצוניים==

* 
* 

==הערות שוליים==

קטגוריה:שירי 1988
קטגוריה:סינגלים מ-1988
קטגוריה:שירי גלי עטרי
קטגוריה:שירי ריטה
קטגוריה:שירים בעברית
קטגוריה:שירים על חלומות
קטגוריה:סינגלים בהוצאת NMC יונייטד אנטרטיינמנט
אביב רגב

אביב רגב (נולדה ב-11 ביולי 1971) היא חוקרת ביואינפורמטיקה במכון ברוד ופרופסור במחלקה לביולוגיה ב-MIT (כיום בחופשה).

רגב ושרה טייכמן הובילו את פרויקט אטלס התאים האנושיים ,

== ביוגרפיה ==
רגב היא בוגרת התוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב. השלימה דוקטורט באוניברסיטת תל אביב בהנחיית חוה יבלונקה ואהוד שפירא. מחקרה עוסק בהתבטאות גנים ובחישוב ייצוג תהליכים ביוכימיים.

רגב הייתה חוקרת במכון ברוד, כחלק מתפקידה שימשה כאחראית על "המצפה התאי ע"ש קלרמן" ([https://www.broadinstitute.org/klarman-cell-observatory Klarman Cell Observatory]) ומנהלת התוכנית המשותפת של המכון עם הקרן הלאומית למדע של ישראל.
"עבור הישג יוצא מן הכלל של מדען בשלב המוקדם עד אמצע הקריירה שלו".

בשנת 2020, רגב קיבלה הצעה לשמש כסגנית נשיא של חברת ג'נטק (Genentech) וכחברה בחבר המנהלית המורחב של חברת Roche.

== פרסים, חברות והצטיינות ==
* 2008 - פרס אוברטון .
* 2008 - מלגת מחקר סלואן 
* 2008 - פרס החלוציות של מנהל המכונים הלאומיים לבריאות. נושא הפרויקט: "תצורה זמנית מחדש של רשתות רגולטוריות: משמרים לסרטן".
* 2014 - 2020 - חוקר HHMI, המכון הרפואי הווארד יוז 
* 2014 - פרס ארל ותרזה סטדטמן
* 2016 - עמיתה ISCB
* 2017 - פרס החדשנות של האגודה הבינלאומית לביולוגיה חישובית (ISCB) 
* 2017 - פרס פול מרקס לחקר הסרטן מטעם מרכז הסרטן ממוריאל סלואן קטרינג.
* 2019 - נבחרה להאקדמיה הלאומית למדעים
* 2020 - פרס הצטיינות במדע - חוקר באמצע קריירה מטעם הפדרציה של אגודות אמריקאיות לביולוגיה ניסיונית (FASEB) על "החלת סדר מתמטי על התא האנושי".
* 2020 - פרס מדע הרפואה של קיו מטעם קרן מדע הרפואה של אוניברסיטת קיו.
* 2020 - פרס לוריא למדעים ביו-רפואיים מטעם הקרן למוסדות הבריאות הלאומיים 
* 2021 - פרס ג'יימס לשילוב מדע וטכנולוגיה מטעם האקדמיה הלאומית למדעים

==קישורים חיצוניים==

* 

* [https://www.broadinstitute.org/regev-lab עמוד אישי], באתר מכון ברוד 
* [https://biology.mit.edu/profile/aviv-regev/ עמוד אישי], באתר MIT 

== הערות שוליים ==

קטגוריה:סגל המכון הטכנולוגי של מסצ'וסטס
קטגוריה:ביולוגיות ישראליות
קטגוריה:ישראלים חברי האקדמיה האמריקאית לאמנויות ולמדעים
קטגוריה:ישראליות זוכות פרסים: מדע וטכנולוגיה
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1971
קטגוריה:ישראלים שנולדו ב-1971
מכונאי

מכונאי רכב בעבודתו
מכונאי הוא איש מקצוע שעוסק בבנייה, הרכבה ותחזוקה של מכונות. מכונאים רבים מתמחים בתחום מסוים, כגון מכונאות רכב, מכניקת דודים, מכניקת מיזוג אוויר ומכונות קירור, מכונאות מטוסים, מכונאות טנקים, וכו'. בתוך חלוקה זו יש לעיתים התמחויות משנה. בתחום מכונאות רכב, למשל, ישנן תת-התמחויות כגון התמחות בחשמלאות רכב, בבלמים וההגה, במערכת ההילוכים האוטומטית או הרגילה, בתיקוני מנוע, וכו'.

==הכשרת מכונאים==
ההכשרת מקצוע המכונאות נרכשת לאחר מספר שנות לימוד של תאוריה והכשרה מעשית במוסדות הכשרה מקצועית. 
===בישראל===
תעודות מקצועיות למכונאי הן טכנאי והנדסאי<ref></ref>. נוסף על כך, מתקיימים בישראל קורסים ללימודי תעודה, להכשרת מכונאי אוטוטק מטעם משרד העבודה, אשר נוצרו בעקבות שילוב הטכנולוגיה והמחשוב בתעשיית הרכב, בוגרי קורסים אלו מקבלים תעודת "מכונאות רכב" ותעודת "חשמל רכב"<ref>[https://www.gov.il/BlobFolder/dynamiccollectorresultitem/a2249-1-12/he/manpower-training_adults_maagar_12_a2249-1.pdf תשקיף מגמת אוטוטק], פורסם על ידי משרד העבודה, 2018.</ref>. מכונאי הממשיך את לימודיו יכול להתקדם למהנדס מכני. 

בישראל חלק נכבד מהכשרת המכונאים נעשה בצה"ל<ref></ref>, במוסדות קדם-צבאיים של חיל הטכנולוגיה והאחזקה וחיל האוויר<ref></ref>, ובמסגרת השירות הצבאי, לשם תחזוקה של אמצעי הלחימה של צה"ל. 

כיום ישנו מחסור במכונאים בתעשיית הרכב הישראלית<ref></ref><ref></ref>, מחסור שאף התעצם בתקופת משבר הקורונה. בין הסיבות למחסור זה נכללות בחירתם של צעירים במקצועות האקדמיה ולא בהכרח בלימודים הטכנולוגיים, וכן העדפתם של צעירים רבים לפנות למקצועות ההייטק שבהם רמות השכר נחשבות גבוהות במיוחד, העדפה הקשורה גם בירידה הדרגתית בתדמיתם של מקצועות התחבורה והרכב בקרב הדור הצעיר בישראל<ref></ref><ref></ref>. 

==קישורים חיצוניים==

==הערות שוליים==

קטגוריה:מקצועות
פסגת סטארגל

פסגת סטארגל (באנגלית: Stargel Peak; בבולגרית: връх Стъргел) היא פסגה סלעית תלולה בקצה הצפוני של רמת איוואנילי, בחוף אוסקטר השני, בארץ גרהאם שבאנטארקטיקה. 

גובהה של הפסגה 1,350 מטרים מעל פני הים. 

אוכף אוקורש מקשר את פסגת סטארגל לרמת פוסטר מצפון. 

הפסגה מתנשאת מעל קרחון ברניצה שממערב לה, ומעל קרחון רוגוש שממזרח לה. 

הפסגה ממוקמת 8.55 קילומטרים מערבית - צפונית מערבית מהר פרסנק שברמת לובץ', 14.15 קילומטרים צפונית-מערבית לפסגת סקילי, ו- 9.95 קילומטרים מזרחית להר קוואנדארי.

== היסטוריה ==
=== גילוי ההר ===
ההר מופה לראשונה על ידי סקר בריטי בשנת 1978.

=== מקור השם ===
הפסגה נקראת על שב היישוב סטארגל שבמערב בולגריה.

== קישורים חיצוניים ==
* [http://apcbg.org/gazet-bg.pdf פסגת סטארגל] בגאזט האנטארקטי הבולגרי 
* [https://data.aad.gov.au/aadc/gaz/display_name.cfm?gaz_id=137584 פסגת סטארגל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19241&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סטאגל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
סטארגל
סטארגל
מלון מטרופול (וינה)

האנדרטה הניצבת באתר שבו עמד המלון
מלון מטרופול (בגרמנית: Hotel Métropole) היה בית מלון בווינה, בירת אוסטריה, אשר הוקם במאה ה-19. לאחר סיפוח אוסטריה על ידי גרמניה הנאצית הוא שימש כמטה הגסטפו בעיר. המבנה נהרס בהפצצות במהלך מלחמת העולם השנייה.

==המבנה==
מלון מטרופול נבנה לקראת התערוכה העולמית בווינה ב-1873 ונפתח באותה שנה. הוא תוכנן על ידי קארל שומאן ולודוויג טישלר. בעיצובו שולבו עמודים קורינתיים, קריאטידות ואטלסים . החצר הפנימית של המבנה חופתה בתקרת זכוכית.

לאחר האנשלוס של אוסטריה ב-1938 החרים הגסטפו את המלון והפך אותו למטהו בווינה. סגל העובדים בו מנה 900 איש, ש-80% מהם גויסו משורות משטרת אוסטריה. ככזה הוא היה המטה הגדול ביותר של הארגון מחוץ לברלין. מבניין זה ניהל הגסטפו באוסטריה תחילה לאחר האנשלוס את רדיפת מתנגדי המשטר, ובהמשך את גירוש יהודי וינה להשמדה וניצול של עובדי כפייה שהגיעו לאוסטריה. במהלך המלחמה נחקרו ועונו בבניין אסירים רבים, במיוחד יהודים. האסירים לא הוכנסו לבניין מחזיתו המקושטת אלא מפתחו האחורי.

במהלך מלחמת העולם השנייה נפגע מבנה המלון בהפצצה אווירית ועלה באש. שרידיו נהרסו לאחר המלחמה על מנת שלא להותיר זכר ממנו. באתר שבו עמד ניצב כיום מתחם מגורים.

===האנדרטה===
בשנת 1951 הקימו ניצולי מחנות ריכוז אנדרטה בקרבת האתר שבו עמד המלון. בשנת 1985 הוחלפה האנדרטה באנדרטה גדולה ממנה, שבנייתה מומנה על ידי עיריית וינה. היא כוללת סלעי גרניט שהובאו מן המחצבה הידועה לשמצה של מחנה מאוטהאוזן שבאוסטריה, וביניהם הוצב פסל המסמל ניצול.

==קישורים חיצוניים==

* [https://web.archive.org/web/20050620074045/http://www.doew.at/english/exhibition/morzin.html על המלון]

קטגוריה:וינה: מבנים
מטרופול
קטגוריה:מתקני הגסטפו
קטגוריה:אוסטריה במלחמת העולם השנייה
קטגוריה:שואת יהודי אוסטריה
קטגוריה:אינרה שטאדט
מכבי שדרות (כדורסל)

מכבי שדרות הייתנ קבוצת כדורסל ישראלית מהעיר שדרות. בשיאה השתתפה בליגה ארצית דרום והעפילה לגמר הפלייאוף. הקבוצה אירחה באולם גיטיס המכיל כ-600 מקומות.

==היסטוריה==
הקבוצה הוקמה בשנת 2003 על ידי כדורסלן הפועל תל אביב ונבחרת ישראל שמעון אמסלם והעפילה לליגה א' כבר בסיום עונתה הראשונה. ירון אטלס אימן את הקבוצה בתחילת דרכה.

בליגה א' שיחקה הקבוצה עד לתום עונת 2007/2008. בתחילת עונת 2008/2009 הגיעה פנייה מאיגוד הכדורסל להצעת השתתפות בליגה הארצית, בעקבות התפרקות קבוצת הכדורסל של הפועל באר שבע והקבוצה נענתה בחיוב והשתתפה בליגה הארצית. בתום עונת 2014/2015 סבלה הקבוצה מבעיות תקציביות ונשרה עד לליגה ב'.

בעונת 2016/2017 התארגן צוות ניהולי חדש למועדון והקבוצה (עם המאמן ישראל ברוך) העפילה לליגה א' ובעונה שלאחר (2017/2018) מכן העפילה לליגה הארצית ושובצה למחוז הדרומי של הליגה.

בסיום עונת 2018/19 סיימה הקבוצה במקום השני עם מאזן של 16 ניצחונות ו-6 הפסדים והעפילה לפלייאוף העליון. בחצי הגמר שיחקה בסדרת הטוב משלוש נגד ה-3 בטבלה הפועל חבל אילות, במשחק הראשון שנערך בשדרות ניצחה הקבוצה בתוצאה 74 - 65 ולאחר מכן במשחק השני אשר נערך בקיבוץ אילות ניצחה בשנית 94 - 89 והעפילה לגמר הפלייאוף לסדרת הטוב משלוש על העפלה לליגה הלאומית. בסדרת הגמר שיחקה הקבוצה נגד הפועל חבל מודיעין (מקום 1 בעונה הסדירה). במשחק הראשון שנערך באולמה הביתי של חבל מודיעין בשוהם ניצחה המארחת 74 -63 ובמשחק השני אשר נערך בשדרות ניצחה חבל מודיעין בשנית 87 - 78 ושדרות נשארה עונה נוספת בליגה הארצית.

בסיום עונת 2019/20 עם הפסקת הליגה בעקבות משבר הקורנה הייתה הקבוצה במקום ה-11 המוביל לליגה א' עם מאזן של ניצחון בודד ו-17 הפסדים כאשר היא עם 2 משחקים עודפים על פני אליצור נווה-דוד רמלה מהמקום ה-10 אך בפיגור של 3 ניצחונות.

בעונת 2020/21 הייתה חברה קבועה בתחתית הליגה הארצית ובסיום העונה הייתה במקום ה-13 וירדה לליגה א' ולאחר שלא נרשמה לעונת 2021/22 התפרקה.
===מחלקות ומדים===
המועדון הפעיל בנוסף מחלקת נוער וקבוצת נשים.
מאז הקמתה, מדי הקבוצה היו בצבעי צהוב-כחול. בתחילת עונת 2018/2019 החליפה האגודה (בשיתוף עם קבוצת הכדורגל של מכבי עירוני שדרות) את צבעי המדים והסמל לירוק-לבן.

==שחקני עבר==
* שמעון אמסלם
* מוטי בן בסט
* נמרוד הראל
* גלעד חג'ג'
* אופיר פרחי
* שי גואטה
==קישורים חיצוניים==
* [http://ibasketball.co.il/league/6925/team/290769/ מכבי שדרות] באתר איגוד הכדורסל בישראל

==הערות שוליים==

שדרות
שדרות
קטגוריה:שדרות: ספורט
נאג'צ'ץ'

נאג'צ'ץ (בהונגרית: Nagycsécs) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה גם אוכלוסיית הכפר נמצאת בירידה שנים רבות מ-879 תושבים בשנת 1990 עד ל-769 תושבים בלבד בשנת 2018 (ירידה של כ-12%).

במהלך השנים חיו בכפר מעט יהודים ובמקום קיימות שאריות של מצבות יהודיות הרוסות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|56
|
|-
|1880
|52
|641
|-
|1910
|28
|
|-
|1920
|27
|
|-
|1930
|23
|
|-
|1941
|17
|824
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=05582 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
נמשביק

נמשביק (בהונגרית: Nemesbikk) הוא כפר במחוז בורשוד-אבאוי-זמפלן שבצפון מזרח הונגריה.

במהלך השנים חיו בכפר מעט יהודים ובמקום קיים בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|46
|999
|-
|1910
|57
|
|-
|1920
|20
|
|-
|1930
|15
|
|-
|1941
|18
|1,131
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=05245 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אוסלאר

אוסלאר (בהונגרית: Oszlár) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1954 נקרא הכפר טיסאוסלאר (Tiszaoszlár).
כמו יישובים רבים באירופה גם אוכלוסיית הכפר נמצאת בירידה שנים רבות מ-400 תושבים בשנת 1990 עד ל-341 תושבים בלבד בשנת 2018 (ירידה של כ-14%).

== קהילה יהודית ==
במהלך השנים חיו בכפר מעט יהודים. כאן נולד שאנדור קלנר ( 3 בספטמבר 1887 - שופרון, 6 באוקטובר 1919) שהיה עובד דפוס, עובד מפלגת הקומוניסטים בהונגריה, גיסו של יוז'ף רבינוביץ.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|23
|380
|-
|1910
|15
|
|-
|1920
|5
|
|-
|1930
|4
|
|-
|1941
|6
|543
|-
|}

==ילידי המקום==
* שאנדור קלנר (בהונגרית: Kellner Sándor, אוסלאר 3 בספטמבר 1887 - שופרון, 6 באוקטובר 1919) היה עובד דפוס, עובד מפלגת הקומוניסטים בהונגריה, גיסו של יוז'ף רבינוביץ. בגיל צעיר עבר לבודפשט, שם הצטרף לאיגוד המקצועי של עובדי הדפוס. הוא נלחם כחייל במלחמת העולם הראשונה.

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=2866 הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מגב שמשה

ממוזער
מַגֵּב שִמְשָׁה (בסלנג: וִישֶׁר, מגרמנית: Scheibenwischer) הוא מגב המשמש בכלי רכב מנועי לניקוי השמשה ולסילוק מי גשם ממנה. רוב המכוניות מצוידות בזוג מגבים לשמשה הקדמית, אם כי קיימות מכוניות עם מגב יחיד. יש גם משאיות ואוטובוסים המצוידים בשלושה מגבים לשמשה הקדמית. במכוניות מסוימות יש מגב נוסף לניקוי השמשה האחורית. המגבים הקדמיים מופעלים בדרך כלל על ידי מנגנון ארבעה מוטות המאפשר את תנועתם המתואמת. את המגב המציאה האמריקאית מרי אנדרסון ב-1903, ורשמה עליו פטנט ב-1904.

== המצאת מגב השמשה ==
בביקור בניו-יורק בחורף 1902, בעת נסיעה ברכבת חשמלית הבחינה מרי אנדרסון שנהג הרכבת נסע עם חלונות קדמיים פתוחים בחלקם, עקב קושי בשמירה על החלון הקדמי נקי. כשחזרה לביתה היא שכרה את שירותיו של מעצב, עבור עיצוב מגב בהפעלה ידנית לשמירה על שמשה קדמית נקייה, ושכרה חברה מקומית שתייצר מודל עובד. היא הגישה בקשה לפטנט, וב-1903 הוענק לה פטנט ל-17 שנים עבור מגב שמשה. המכשיר כלל מנוף בתוך הרכב, ששלט על להב גומי בצד החיצוני של השמשה הקדמית. המנוף מופעל כדי לגרום לזרוע לנוע קדימה ואחורה על השמשה הקדמית. למנוף חוברה משקולת שהבטיחה מגע רציף בין המגב לבין החלון. מכשירים דומים נעשו מוקדם יותר, אבל מכשירה של אנדרסון היה הראשון שהיה יעיל.
ב-1905 ניסתה אנדרסון למכור את הזכויות להמצאתה באמצעות חברה קנדית ידועה, אך החברה דחתה את ההצעה, בטיעון ש"אנחנו לא רואים בזה ערך מסחרי שיצדיק את ההתחייבות שלנו". לאחר סיום תוקפו של הפטנט בשנת 1920, והעלייה בתעשיית המכוניות, הפכו מגבי השמשה הקדמית אשר מבוססים על העיצוב הבסיסי של אנדרסון לציוד סטנדרטי.
בשנת 1922 הפכה קדילאק ליצרנית הרכב הראשונה שאימצה אותם כציוד סטנדרטי.

==קישורים חיצוניים==

==הערות שוליים==

קטגוריה:רכיבי כלי רכב
קטגוריה:גשם
קטגוריה:ארצות הברית: המצאות
פשע אלים

פשע אלים הוא פשע בו מבצע העבירה משתמש או מאיים להשתמש בכוח על הקורבן. פשע אלים כולל הן פשעים בהם הפעולה האלימה היא המטרה, כמו רצח או אונס, והן פשעים בהם האלימות היא האמצעי להשגת המטרה. פשעים אלימים עשויים, או לא, להיעשות באמצעות כלי נשק. בדרך כלל, אנשים שביצוע פשעים אלימים כוללים, בין היתר, חוטפי מטוסים, שודדים ובהם שודדי בנק, פורצים, טרוריסטים, גנבי מכוניות, אנסים, חוטפים, רוצחים, אנשי , ועוד.

== הגדרה לפי מדינה/אזור ==
=== אירופה ===
באוסטריה, צ'כיה, סלובקיה, פינלנד, גרמניה, אנגליה, לטביה, הולנד, פורטוגל, יוון ושוודיה מעשים שאינם אלימים במיוחד, כמו סטירת אדם אחר, נחשבים ל"פשע אלים". לדוגמה, איליאס קסידיריס, אשר היה דובר מפלגת הימין הקיצוני ביוון, סטר לדוברת מפלגת שמאל במהלך דיון פוליטי שהתקיים בשידור חי. בעקבות המקרה הוצא נגד צו מעצר.

בבריטניה כל מקרי אלימות נגד אנשים נחשבים ל"פשע אלים". בעוד שכיום הפשעים האלימים נחשבים לפשעים החמורים ביותר, מבחינה היסטורית פשעים נגד רכוש היו נחשבו חמורים באותה מידה. הנתונים הסטטיסטיים בדו"ח שיעורי הפשעים האלימים בבריטניה לשנים 2010/2011 הראו כי מקרי הפשע האלים ירדו בכ--47% בהשוואה לרמת הפשע האלים ב-1995. בשנים 2010/11 31 אנשים מכל 1000 אנשים בבריטניה דיווחו שהיו קורבנות לפשע אלים ב-12 החודשים האחרונים. באשר למקרי רצח, משנות השישים ועד סוף המאה העשרים חלה עלייה בשיעור מקרי הרצח (בסביבות 2% ל -3% בשנה). מאז 2001/02 חלה דעיכה במקרי הרצח בבריטניה ב-19 אחוזים.

=== ארצות הברית ===
באוקטובר 2013 דיווחה הלשכה המרכזית לסטטיסטיקה ששיעור הפשעים האלימים (מקרי אונס או תקיפה מינית, מקרי שוד, מקרים של תקיפות אלימות, תקיפות שאינן חמורות, וכו') בקרב אמריקאים בגילאים 12 ומעלה היו במגמת עליה בשנה השנייה ברציפות. השיעור הכולל עלה מ-22.6 קורבנות ל-1,000 נפשות ב-2011 ל-26.1 ל-1,000 נפשות ב־2012. עיקר העלייה הייתה במקרים של תקיפות שאינן חמורות.

בשנת 2011 שיעור הפשעים האלימים ירד ל-386.3 מקרים ל-100 אלף נפשות, בהשוואה ל-729.6 ל-100,000 נפשות בשנת 1990.

== ראו גם ==
* אלימות
* פשע

==קישורים חיצוניים==

קטגוריה:אלימות
קטגוריה:פשעים
אוסובה (מחוז משנה קוסטופיל)

אוסובה (באוקראינית: Осова), הידוע גם בשם אוסובה וישקה (בפולנית: Osowa Wyszka), הוא כפר במחוז משנה קוסטופיל במחוז רובנו באוקראינה, שנמצא במרחק של כ-380 קילומטרים מקייב. עד למלחמת העולם השנייה אוסובה הייתה מושבה חקלאית יהודית.

==היסטוריה==
אוסובה וישקה הוקמה ב-1836, בימי הצאר ניקולאי הראשון, על ידי 137 יהודים מבריסק שרכשו קרקעות על שטח של 28,950 דונם.

אוסובה וישקה החלה כמושבה חקלאית יהודית, בחלוף השנים שטח הקרקע הצטמצם, הן משום שחלק מן הרכישה לא מומש ונשאר בחכירת איכרים פולניים, והן מפני שהבעלים היהודים מכרו חלק משטחיה לצרכים שונים. בסוף המאה ה-19 התגוררו במקום 577 יהודים וב-1921 נמנו במפקד 700 יהודים, שהיו 97% מכלל האוכלוסייה. מסוף שנות ה-20 של המאה ה-20 החלה באוסובה וישקה פעילות של תנועות נוער יהודיות: "החלוץ", "השומר הצעיר" ו"בית"ר". אלה נסגרו בפקודת השלטונות, משום שהשלטונות חשדו בראשי הסניפים שהם קומוניסטים. היהודים בעיירה עסקו במגוון עבודות הקשורות במלאכה. ביניהם היו חייטים, סנדלרים, נפחים, נגרים וזגגים. בנוסף לכך היה במקום בית מלאכה לבניית לבנים וטחנת קמח. במושבה היו שלושה בתי מדרש ובית ספר יסודי אחד.. לאחר סיום מלחמת העולם הראשונה השטח עבר לפולין ובשנת 1939, בהתאם להסכם ריבנטרופ–מולוטוב, סופח לברית המועצות.

===במלחמת העולם השנייה===
מספרם המוערך של היהודים באוסובה וישקה ב-1941 היה 850. בימים הראשונים של יולי 1941 נכבשה אוסובה וישקה על ידי גרמניה הנאצית. בסוף אותה שנה הוקפו חלק מן הבתים בתיל דוקרני ונוצר מעין גטו עליו שמרה משטרת העזר האוקראינית. יהודי אוסובה וישקה המשיכו לעבד את שדותיהם תחת פיקוח השוטרים. בחודש אוקטובר 1942, לאחר שנאספו היבולים משדות אוסובה וישקה, אספו הגרמנים את יהודי המושבה, הצעידו אותם ברגל ואחר כך הסיעו אותו ברכבת לאזור קוסטופול ושם נרצחו בבור ירי ביחד עם יהודי הגטו של דרז'נה. 

לפני חיסול היהודים התארגנה ביערות הקרובים לאוסובה וישקה קבוצה של 30 צעירים תחת פיקודו של יצחק זקוסקה. יצחק שירת כחייל בצבא הסובייטי, נפל בשבי הגרמנים ליד סמולנסק, הצליח לברוח וחזר לאוסובה. אך מכיוון שחשדו בו שהוא צנחן סובייטי, הוא ברח והסתתר ביערות. באחת הפעולות, לאחר חיסול הגטו, העלתה קבוצת צעירים זו באש את בתי היהודים ולקחו משוטרים אוקראיניים את נשקם. באפריל 1943 מנתה היחידה 63 אנשים. בסוף אותו חודש נערך קרב עם הגרמנים ובמהלכו נפלו 29 איש.

בסוף ינואר 1944 שוחררה אוסובה וישקה. 15 יהודים מתושבי המקום ניצלו בזכות מחבואם ביערות.

==קישורים חיצוניים==
* 
* 

== הערות שוליים ==

קטגוריה:מחוז רובנו: יישובים
קטגוריה:מחוז רובנו: עיירות יהודיות
ברזוב

ברזוב (באוקראינית: Березове, ברזובה; בפולנית: Berezów) הוא כפר במחוז רובנו שבמערב אוקראינה, 45 ק"מ מצפון לרוקיטנה.

==היסטוריה==

בין שתי מלחמות העולם שימשה ברזוב כמקום מושב מועצת הכפרים שבסביבה.

== יהודי ברזוב ==
בשנת 1921 ישבו בברזוב 58 יהודים, וערב מלחמת העולם השנייה מספרם צמח לכ-100 בכפר חיו 16 משפחות יהודיות, אשר ברובן היו עניות מרודות. היהודים עסקו במשקי עזר, מסחר זעיר, מלאכה וחקלאות. רובם היו מחסידות סטולין.

=== חינוך ===
ילדי הקהילה היהודית למדו בכפר בבית ספר ממלכתי פולני ואחרי הצהריים דאגו ההורים ללימוד עברית ויהדות מפי מורה פרטי. בשנות ה-30 למדו ילדי הכפר בבית הספר העברי "תרבות" ברוקיטנה. בברזוב היה סניף של תנועת ה"חלוץ".

=== דת ===
את התפילות ערכו יהודי המקום בביתו של אחד מזקני היהודים, היות שלא הוקם בברזוב בית תפילה.

=== מוות וקבורה ===
בברזוב היה בית קברות ששימש את יהודי המקום בלבד. ידוע, כי היהודי האחרון נקבר בה בשנת 1941. מרבית המצבות והקברים התמוטטו או נשברו על ידי התושבים המקומיים.

=== ברזוב בתקופת השואה ===
לפני מלחמת העולם השנייה היה הכפר חלק מהרפובליקה הפולנית השנייה אך בעקבות פרוץ מלחמת העולם השנייה סופח ברזוב אל ברית המועצות במסגרת הסכם ריבנטרופ–מולוטוב. בנוסף, נוצר תהליך של קולקטיביצזיה שבעקבותיו יהודים בעלי משק עצמאי נאלצו לעבור למשקים שיתופיים של יהודי הקהילה. שיתופיות זו גרמה לריסוק הבסיס הכלכלי של היהודים. המשבר הכלכלי של הקהילה היהודית גרם לכך שהכפר התרוקן מיהודים שנדדו לרוקיטנה הקרובה אליהם בתקווה להשגת אחיזה כלכלית כלשהי.

ביוני 1941, לאחר שגרמניה הנאצית כבשה את האזור במבצע ברברוסה, שלטו בכפר משטרת העזר האוקראינית. באותם חודשים נמנעה פגיעה ביהודי ברזוב בזכות תשלום שוחד למשטרה. במקביל נאלצו היהודים להסתיר את יהדותם מפני המשטר.

בקיץ 1942 הוקם גטו בברזוב בו רוכזו יהודים מ-7 כפרים סמוכים, בהם הלינה , ומספר היהודים במקום הגיע לכ-300. בכפר הוקם גטו פתוח ממנו יכלו לצאת ולהיכנס. במקום מונה יודנראט והיהודים הועסקו בעבודות כפייה, בעיקר חקלאיות.

ב-11 בספטמבר 1942, ערב ראש השנה ה'תש"ג, חוסל גטו ברזוב על ידי שוטרים גרמנים ואוקראינים אשר רצחו את רוב תושביו בבורות ירי. 25 יהודים נורו בזמן הריכוז, 50 ברחו תוך ניצול ערפל כבד ששרר באותו יום, והיתר נרצחו במקום. מעטים מהבורחים מהם מצאו מסתור, ואחרים הצטרפו ליחידות פרטיזנים סובייטיות. בסוף המלחמה כ-40 יהודים שרדו.

==קישורים חיצוניים==

* 
* 

== הערות שוליים ==

קטגוריה:מחוז רובנו: יישובים
קטגוריה:קהילות יהודיות באוקראינה
קטגוריה:גטאות באוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו ב-1780
גרבטקה-לטניסקו

גרבטקה-לטניסקו (בפולנית: Garbatka-Letnisko), או בקיצור גרבטקה, הוא כפר במחוז קוז'יניצה בפרובינציית מזוביה, במרחק של כ-69 ק"מ מלובלין שבפולין. בכפר מתגוררים 3,163 תושבים (נכון ל-2011).

== היסטוריה ==
האזכור הראשון של גרבטקה במקורות כתובים היה ב-1449, באותה תקופה גרבטקה הייתה תחת שליטתה של משפחת סליז אשר שלטה במקום. בין המאה ה-15 למאה ה-16 עבר הכפר לבעלות משפחת קוחנובסקי. בשנת 1787 חיו בגרבטקה 253 תושבים, ובשנת 1881 חיו בה 715 תושבים.

בין השנים 1795–1809 נמצאה גרבטקה תחת שלטו האימפריה האוסטרית בעוד שבשנים 1815–1915 היא הייתה תחת שלטון האימפריה הרוסית. השנים החשובות ביותר בהיסטוריה של גרבטקה היו בין שתי מלחמות העולם. בשנים אלו גרבטקה התפרסמה ככפר נופש. תיירים רבים ביקרו בה, בעיקר מראדום, לובלין וורשה. בשנת 1921 הגיעו מספר התושבים במקום ל-1,739.

== הקהילה היהודית בגרבטקה ==
היהודים הראשונים הגיעו לגרבטקה בראשית המאה ה-19, כשאוכלוסיית הכפר מנתה כ-461 נפשות. יהודי גרבטקה השתייכו לקהילה היהודית של העיירה הסמוכה גנייבושוב, שם הם גם קברו את מתיהם. בשנות השמונים של המאה ה-19 אוכלוסיית הכפר גדלה לכ-750 אנשים, מהם כ-50 יהודים. בשנת 1921 הקהילה היהודית בגרבטקה חיו במקום כ־111 יהודים מכלל אוכלוסיית העיירה שמנתה אז כ־1,739 נפשות. יהודי הכפר התפרנסו ממלאכה, מרוכלות ובעיקר מן השוק השבועי, שמשך לגרבטקה את איכרי הסביבה.

ערב מלחמת העולם השנייה נמנו בכפר כ-300 יהודים, שהיו כ-8.5% מכלל האוכלוסייה.

=== הקהילה בתקופת מלחמת העולם השנייה ===
הכפר נכבש ב-8 בספטמבר 1939. יהודי גרבטקה נותרו במקומם, אך נשלחו לעבודות כפייה. ב-1940 הוקם בכפר יודנרט בראשותו של ינקל פרלשטיין (Yankel Perlstein), וכן הוקם שירות סדר יהודי בפיקודו של איציק צימרמן (Zimmerman). באותם ימים הוטל על יהודי גרבטקה תשלום כופר, ובסוף 1940 הם נצטוו לשאת את הטלאי הצהוב.

עד הקמת הגטו נמשכה שגרת חייהם של יהודי המקום, והם הוסיפו לעסוק במסחר ובהשגת מזון. יחס הגרמנים והאוכלוסייה הפולנית אליהם היה הוגן למדי, מה שהוביל פליטים יהודים מפיאסצ'נו, מגורה קלוואריה ומגרוייץ אל המקום והם נקלטו היטב בקהילה. בשלבים מאוחרים ב-1941 הגיע מספר היהודים בגרבטקה ל-1,300. בקיץ 1941 רוכזו כל היהודים במקום איסוף וגברים אחדים נבחרו מביניהם ונשלחו למחנה העבודה בפיונקי. באותה שנה החלה להתפשט בגרבטקה מגפת הטיפוס, ואף שמספר המתים היה קטן מאוד, נטען שהיהודים הם מפיצי המחלה. לפיכך הורה הממונה הגרמני לפליטים היהודים שבאו לגרבטקה מיזמתם לעזוב את המקום.

הגירוש לגטו היה פתאומי, מהיר ואלים. הגטו נסגר ב-30 בדצמבר 1941. לגטו הובאו יהודים מכפרי הסביבה ובסך הכול היו בו כ-100 משפחות. בגטו עברה דרך לשימושם של יהודים ופולנים כאחד, והתנהל בה מסחר בין הצדדים. על הגטו הופקדה שמירה של שירות הסדר היהודי.

ביוני 1942 ערכו הגרמנים רישום של כל היהודים מבני 16 ומעלה ושלחו כ-100 צעירים וצעירות נוספים לפיונקי. באמצע יולי 1942 נלקחו כ-100 יהודים אל מחוץ לכפר, נרצחו ונקברו שם. אחרוני היהודים בכפר הועברו לגנייבושוב ומשם גורשו יחד עם היהודים המקומיים לטרבלינקה.

=== בתי עלמין ===
יהודי גרבטקה נקברו בשני בתי עלמין, הראשון ברחוב לובלסקה (Lubelska) שבמרכז העיר גנייבושוב, שיהודי גרבטקה היו כפופים לקהילתה. השני היה ברחוב אולקסובסקה (Oleksowska). שני בתי הקברות הללו הוחרבו לחלוטין על ידי הנאצים במהלך מלחמת העולם השנייה, וכיום הם אינם פעילים כלל.

==קישורים חיצוניים==

* 
* 
* 

== הערות שוליים ==

קטגוריה:מזוביה: יישובים
רולף רוסלאו

רולף רוסלאו הידוע גם בשם הבמה שלו רולף ג'וניור (Rolf Junior) (באסטונית: Rolf Roosalu; נולד ב-18 בינואר 1982) הוא זמר אסטוני.

==ביוגרפיה==
רוסלאו נולד בטרטו, ב-1993 התפרסם כששיחק במחזמר אולבר!.

ב-2002 השתתף בתחרות המוזיקה "Fizz Superstar", ב-2003 השתתף ב-Kaks takti ette, תוכנית כישרונות של הטלוויזיה האסטונית הציבורית.

ב-2008 הוציא את האלבום הראשון שלו וב-2009 הוציא את אלבומו השני.

הוא השתתף בין היתר במחזות הזמר קאטס, תהילה המבוססת על הסרט, דון קישוט, מיס סייגון וסיפור הפרברים,

ב-2011 ייצג את אסטוניה באירוע המוזיקה "EuroVoice".

ב-2013 השתתף בתוכנית "Su nägu kõlab tuttavalt" בערוץ TV3.

הוא ניסה מספר פעמים לייצג את אסטוניה באירוויזיון, ב-2010 ו-2013 שימש כמציג הניקוד האסטוני.

==קישורים חיצוניים==

* 

קטגוריה:זמרים אסטונים
קטגוריה:משתתפי אסטי לאול
קטגוריה:אסטונים שנולדו ב-1982
גאוכרונולוגיה

דיאגרמה של [[לוח הזמנים הגאולוגי]]
גאוכרונולוגיה (מיוונית עתיקה: גֵ (γη) - קרקע, כרונוס (χρὁνος) - זמן, לוגיה (λογία) - תורה) הוא המדע העוסק בקביעת הגיל הכרונולוגי של האירועים הגאולוגיים בהיסטוריה של כדור הארץ.

גאוכרונולוגיה היא הכלי העיקרי המשמש להשגת תאריכים למאובנים, סלעים, ומשקעים. הגאוכרונולוגיה אינה מסוגלת לקבוע את הגיל המוחלט של מאובנים, סלעים, ומשקעים, אלא לסווג לפי התקופה שבהן הם התקיימו.

תחום הגאוכרונולוגיה מסתמך על מגוון רחב של שיטות תיארוך, כגון שיטות תיארוך רדיומטרי ותיארוך בשיטת לומינסנציה. יש מידה מסוימת של אי ודאות בעת שימוש בכל שיטת תיארוך, ולכן שימוש במספר שיטות תיארוך במקביל מסייעת לרוב לייצר את התוצאות המדויקות ביותר.

== ראו גם ==
* סטרטיגרפיה

==קישורים חיצוניים==

* 

*
עמק הנהר האדום (תוכנית טלוויזיה)

עמק הנהר האדום הייתה תוכנית טלוויזיה מיוחדת בהפקת רשות השידור-הטלוויזיה הישראלית, ששודרה ב-1982 בבימויו ובהפקתו של דן בירון. התוכנית כללה שירים ברוח "המערב הפרוע" בסגנון קאנטרי וממערבונים שתורגמו על ידי אהוד מנור ועובדו על ידי מתי כספי, שהיה מנהלה המוזיקלי של התוכנית. בין השירים שולבו מערכונים קצרצרים וקטעי קישור ברוח מערבונים ישנים, שנכתבו על ידי מנחם זילברמן ודורי בן זאב ובוצעו על ידי זילברמן, בן זאב, אייל גפן ומתי כספי.

בתוכנית השתתפו בשירה בנוסף לכספי, דורי בן זאב, בני אמדורסקי, דפנה ארמוני, ריקי גל ולהקת הפונדקאים. התוכנית צולמה במהלך שבוע ב"עיר הסרטים" באילת תוך שימוש בתלבושות תקופתיות ובתפאורה שקשורה במערבונים כגון בר (saloon), ערמת שחת, אורווה, מכרה, תחנת רכבת ישנה, בית כלא וכדומה.

מבין שירי התוכנית בלטו "ג'ון בריון" בביצועו של דורי בן זאב (תרגום של "Big Bad John" שכתב וביצע במקור ג'ימי דין) ו"בלוז חולה אהבה" בביצועו של מתי כספי (תרגום של "Lovesick Blues" שכתבו במקור ארווינג מילס וקליף פרנד, וביצע האנק ויליאמס), שהפכו ללהיטים.

== שירי התוכנית ==

== קישורים חיצוניים ==
* [http://matticaspi.co.il/יצירה-והסטוריה/אלבומים/עמק-הנהר-האדום-1981/ תקליט התוכנית] באתר הרשמי של מתי כספי
* , כאן 11 (דקה 24:00)
* 

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-1980
קטגוריה:הערוץ הראשון: תוכניות וסדרות
קטגוריה:מוזיקה אמריקאית
קטגוריה:מתי כספי
ישראל מרדכי יואל הורביץ

הרב ישראל מרדכי יואל הורביץ (נולד בח' בשבט ה'תשנ"א, 23 בינואר 1991) הוא האדמו"ר מקאליב הנוכחי, נשיא מפעל בר בי רב דחד יומא, וראש רשתות הכוללים 'שופריא דירושלים' ו'בית של תורה'.

==ביוגרפיה==
נולד בח' שבט ה'תשנ"א, לרב חיים שלמה הורביץ בנו של הרב משה זאב הורביץ מחסידי מאקאווא, ולבת הרב שלום משולם וינברגר גאב"ד טשאבא. מצד אביו הוא צאצא בן אחר בן לשל"ה הקדוש, רבי ישעיה הלוי הורביץ.

בשנת ה'תש"ע נישא לנכדתו (החורגת) של רבי מנחם מנדל טאוב האדמו"ר מקאליב. בת לחתנו הרב רפאל רוזנברג, ובד בבד החל לשמש כיו"ר רשת הכוללים של חסידות קאליב.

בהלווית סבו האדמו"ר בכ"ג בניסן ה'תשע"ט, 28 באפריל 2019 הכריז הרב יצחק ברונשטיין יו"ר מכון 'קול מנחם' כי על פי הצוואה הרב הורביץ יכהן כאדמו"ר תחת רבי מנחם מנדל.

פתח את רשת הכוללים 'בית של תורה' להוראה.

במהלך שנתו האחרונה של סבו האדמו"ר רבי מנחם מנדל טאוב, הגיעו מוסדות קאליב למצב של קריסה כלכלית. נערך מערך התרמה מוצלח בניהולו של הרב הורביץ שגייס למעלה ממיליון שקלים עבור המוסדות ורשת הכוללים.

== הערות שוליים ==

קטגוריה:אדמו"רים ישראלים
קטגוריה:ירושלים: רבנים
קטגוריה:ישראלים שנולדו ב-1991
מקסוס V90

"מקסוס V90" (באנגלית: Maxus V90) היא מכונית מסחרית מתוצרת יצרנית הרכב הסינית Maxus (שם רשמי: SAIC Maxus Automotive Co., Ltd) חברת בת של סאיק מוטור אשר מיוצרת משנת 2019.

==גרסאות==

* מסחרית.
* מיניבוס.

===דגמים===
* "standard".
* "LWB".

=="מקסוס V90"==
* מספר נוסעים: 2-18.
* מנוע קדמי.
* מנוע טורבו דיזל.
* מחיר היחידה נע בין 150,000 - 290,000 רנמינבי (שנת 2019, בסין).

==תמונות==
<gallery mode="packed" heights="140">
קובץ:Maxus V90 001.jpg | "מקסוס V90" 
קובץ:Maxus V90 002.jpg | "מקסוס V90"
קובץ:Maxus V90 004.jpg | "מקסוס V90"
קובץ:Maxus V90 005.jpg | "מקסוס V90"
</gallery>

==ראו גם==
* מקסוס G10
* מקסוס G20
* מקסוס G50
* מקסוס D60
* מקסוס D90

== קישורים חיצוניים ==

* 
* [https://www.saicmaxus.com/index.shtml אתר היצרן - דגמי מקסוס] (saicmaxus.com/index)

==הערות שוליים==

קטגוריה:מכוניות מסחריות
קטגוריה:מיניבוסים
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
V90
זרוע מגן-קנטאור

מבנה גלקסיית שביל החלב, זרוע מגן-קנטאור מסומנת בירוק.

מערכת השמש מסומנת בנקודה הצהובה וניתן לראות את מיקומה ביחס לזרוע מגן-קנטאור במרכז הקואורדינטות

זרוע מגן-קנטאור (באנגלית: Scutum–Centaurus Arm), הידועה גם בתור זרוע מגן קרוקס, היא אחת משתי הזרועות הספירליות המרכזיות של גלקסיית שביל החלב (ביחד עם זרוע פרסאוס) וידועה בתור הזרוע הרחוקה והחיצונית ביותר ממרכז הספירלה של שביל החלב. זרוע מגן-קנטאור היא זרוע ארוכה, ספירלית, זרם של כוכבים, גז, אבק שמסתלסלת כלפי חוץ מסוף הגלקסיה למרכזה.

== מיקומה של זרוע מגן-קנטאור ==
הזרוע ממוקמת בין זרוע קשת הקטנה ובין זרוע פרסאוס הגדולה, היא מתחילה ליד הליבה כמו זרוע המגן, ואז בהדרגה הופכת לזרוע קנטאור.

== היסטוריה ==
משנות ה-50 העריכו שיש 4 זרועות ספירליות שאחת מהן היא זרוע מגן קנטאור אבל העדויות לכך אף פעם לא היו אמינות מספיק.

בחודש ינואר 2014, נמצאו עדויות לארבע זרועות ספירליות על ידי מחקר בן 12 שנים על התפלגות וחיי תוחלת החיים של כוכבים מסיביים ועל ידי מחקר על התפלגות מצרפים ואשכולות פתוחים, בזכות עדויות אלו גילו את זרוע מגן קנטאור בשנת 2014.

== עננים בזרוע ==
זרועות ספירליות מכילות ענני גז גדולים המולידים כוכבים חדשים. אסטרונומים בסין האזינו לאותות רדיו מן הגז הזה, הם גילו 48 עננים חדשים בחלק החיצוני של הגלקסיה שעמדו בשורה עם 24 עננים ידועים. העננים מתארים קטע לא ידוע של זרוע ספירלית. קטע זה משתרע על פני 30,000 שנות אור והאסטרונומים מעידים על כך שהקטע עשוי להיות חלק מזרוע ארוכה הנקראת "Scutum-Centaurus", לאחר שתי מערכות כוכבים שהוא עובר, הזרוע מתחילה קרוב יותר למרכז הגלקסיה מאשר לנו.

== הזרוע מכדור הארץ ==
את קבוצת הכוכבים קנטאורוס קשה לראות מארצות הברית, אך את המגן אפשר לראות. כאשר הלילה יורד, הוא נמצא בצד השמאלי העליון של שביל החלב בצורת קשת. תחת שמים כהים, אפשר לראות כי הוא עטוף בצעיף המעורפל של שביל החלב.

== קבוצת הכוכבים קנטאור ==
קבוצת הכוכבים הנקראת קנטאור (Centaurus) היא קבוצת כוכבים דרומית, מהגדולות שבקבוצות כוכבים והיא כוללת את הכוכב הקרוב ביותר למערכת השמש. קבוצת הכוכבים קנטאור היא חלק מזרוע מגן-קנטאור.

== ראו גם ==
* זרוע פרסאוס
* שביל החלב

==קישורים חיצוניים==
* [https://stardate.org/radio/program/scutum-arm Scutum Arm ], StarDate
* 

קטגוריה:שביל החלב
2019 05
אז למה לי פוליטיקה עכשיו

"אז למה לי פוליטיקה עכשיו" הוא שיר שכתב והלחין שלומי ברכה וביצעה להקת הפופ רוק משינה. השיר יצא לאור כסינגל בשנת 1990.

==רקע==
השיר יצא לאור בשנת 1990 ונכלל באלבום "העמותה לחקר התמותה". באלבום נכללו שתי גרסאות של השיר: הגרסה המוכרת וגרסת וידאו מיקס.

במצעד הפזמונים העברי השנתי לשנת התש"ן (1990) של רשת ג' הגיע השיר למקום השביעי.

אלבום אוסף של משינה שנקרא "עסקי הרוקנ'רול" קיבל את שמו משורה בשיר זה.

==תוכן השיר==
השיר מבטא רצון להתרחק מן האקטואליה ומהפוליטיקה. בשיר יש רמזים לאירועים ונושאים אקטואליים משנת 1989. השורה "שמיר ופטרוזיליה מתכנסים באפלה" מרמזת על ראש הממשלה, יצחק שמיר. בשיר מוזכרים עוד רעידת אדמה בקליפורניה שפגעה בגשרים בסן פרנסיסקו, אסון רכבות גדול ברוסיה, ונפילת חומת ברלין. השורה "למה אבן ברמאללה סוטה ממסלולה", מרמזת על האינתיפאדה הראשונה, שהייתה מרובה בידויי אבנים לעבר כוחות צבא ואזרחים ישראלים, ואילו השורה "בניו-יורק המציאו זן חדש של מחלה" מתייחסת לעליית המודעות למחלת האיידס בניו יורק ולהפגנות הגדולות שהתרחשו שם באותה תקופה.

==קישורים חיצוניים==

* אורי הייטנר, [https://heitner-wordpress-com.cdn.ampproject.org/v/s/heitner.wordpress.com/2014/11/24/פינתי-השבועית-ברדיו-למה-לי-פוליטיקה-עכ/amp/?amp_js_v=a2&amp_gsa=1&usqp=mq331AQCCAE%3D#aoh=15579252666684&csi=1&referrer=https%3A%2F%2Fwww.google.com&amp_tf=מאת%20%1%24s&ampshare=https%3A%2F%2Fheitner.wordpress.com%2F2014%2F11%2F24%2F%D7%25A4%25D7%2599%25D7%25A0%25D7%25AA%25D7%2599-%25D7%2594%25D7%25A9%25D7%2591%25D7%2595%25D7%25A2%25D7%2599%25D7%25AA-%25D7%2591%25D7%25A8%25D7%2593%25D7%2599%25D7%2595-%25D7%259C%25D7%259E%25D7%2594-%25D7%259C%25D7%2599-%25D7%25A4%25D7%2595%25D7%259C%25D7%2599%25D7%2598%25D7%2599%25D7%25A7%25D7%2594-%25D7%25A2%25D7%259B%2F פינתי השבועית ברדיו: למה לי פוליטיקה עכשיו?], בבלוג של אורי הייטנר

קטגוריה:שירי 1990
קטגוריה:שירי משינה
קטגוריה:שירים בעברית
קטגוריה:שירים פוליטיים
קטגוריה:שירי רוק
פלדת כלים

עיבוד פלדה
פלדת כלים, מתייחסת למגוון של פלדות פחמן וסגסוגת שמתאימים במיוחד לשימוש ככלים לעיבוד שבבי. ההתאמה שלהם נובעת מהקשיות הייחודית שלהם, התנגדות שחיקה ועיוות, ואת היכולת להחזיק קצה חיתוך בטמפרטורות גבוהות. כתוצאה מכך, פלדות הכלים מתאימים לשימוש בעיצוב של חומרים אחרים.

עם שיעור פחמן בין 0.5% ל 1.5%, פלדת כלים מיוצרת בתנאים מבוקרים בקפידה כדי להבטיח את האיכות הנדרשת. ארבעת האלמנטים העיקריים בתרכובת הקרביד הם: טונגסטן, כרום, ונדיום ומוליבדן.

== ראו גם ==
* פלדת כרום-ונדיום

==קישורים חיצוניים==
* 

קטגוריה:סגסוגות
קטגוריה:עיבוד מתכת
פלדה מהירה

פלדה מהירה (באנגלית: high speed steel או HSS) היא קבוצת משנה של פלדת כלים, המשמשת כחומר גלם לייצור כלים לעיבוד שבבי, כגון להבי מסורים חשמלים ומקדחים.

פלדה מהירה החליפה את כלי הפלדה הישנים, שהיו עשוים מפלדת פחמן גבוה, שהיה בשימוש נרחב עד שנות 1940. המעבר נבע מהיכולת לעמוד בטמפרטורות גבוהות יותר, מבלי לאבד את מזגו (קשיות). תכונה זו מאפשרת לפלדה המהירה לחתוך מהר יותר מאשר פלדת פחמן גבוה, ומכאן השם 'פלדת מהירות גבוהה'. בטמפרטורת החדר, לאחר ביצוע הטיפול חום המומלץ, פלדה מהירה בעלת קשיחות גבוהה (מעל קשיות רוקוול 60) והתנגדות שחיקה (קשורה בדרך כלל לתוכן טונגסטן ונדיום המשמשים לעיתים קרובות ב- HSS) בהשוואה לפחמן ולפלדות של כלי עבודה אחרים.

==קישורים חיצוניים==

* 

*
קטגוריה:הנדסת חומרים
קטגוריה:מטלורגיה
קטגוריה:מתכות
אירינה, נסיכת רומניה

אירינה, נסיכת רומניה (נולדה ב-28 בפברואר 1953) היא נסיכה רומנייה.

==ביוגרפיה==
אירינה נולדה בקליניקה בלוזאן שבשווייץ למיכאי הראשון, מלך רומניה ואנה, מלכת רומניה, היא גדלה בעיקר בשווייץ ובריטניה ובחגים בילתה עם סביה בדנמרק ובאיטליה.

בשנות העשרים שלה נשארה לגור בבית הוריה בעוד אחיותיה יצאו ללמוד ולעבוד, לאחר מכן נסעה לעבוד בארצות הברית.

בשנות השבעים עבדה כשמאית של סכו"ם וכלי מטבח במכירות של כריסטי'ס בז'נבה.

היא לא הרבתה לקחת חלק באירועים רשמיים רבים, בין האירועים שהשתתפה בהם הם ביקור רשמי באקדמיה הרומנית ביחד עם אחותה וימי הולדת רשמיים של בני משפחתה.

עקב המהפכה הרומנית היא התלוותה למשפחתה בפעילויות של עזרה לאזרחי רומניה, בכך נגמרו 50 שנים של גלות של משפחת המלוכה שנעשתה עקב התנגדות המלך למשטר הקומוניסטי במדינה.

ב-2004 היא ובעלה תרמו ציור מהמאה ה-16 של המדונה והילד למוזיאון האומנות הלאומי של רומניה (Muzeul Național de Artă al României).

ב-2013 הואשמה בכך שלקחה חלק בקרב תרנגולים, עקב זאת נשלל ממנה תוארה המלכותי וכן מקומה בסדר הירושה לכתר.

==חייה האישיים==
ב-1983 נישאה לשוודי ג'ון קרוגר, בנו של התעשיין טורסטן קרוגר, הבעלים לשעבר של עיתון אפטונבלודט, בחתונה באריזונה נכחו רבים מבני משפחת המלוכה, נולדו לה בן ובת.

לאחר מכן היא התגרשה וב-2007 נישאה בשנית לג'ון ווסלי ווקר.

==אילן יוחסין==

==קישורים חיצוניים==

* 

==הערות שוליים==

קטגוריה:נסיכות רומניות
קטגוריה:ילידות 1953
קטגוריה:רומנים שנולדו ב-1953
קיבו

קיבו (ביפנית: Kibo, בתרגום לעברית: תקווה) הוא מודול יפני, המהווה את הרכיב הגדול ביותר בתחנת החלל הבינלאומית.

המודול פותח בידי סוכנות החלל היפנית (JAXA) שהשקיעה לצורך כך סך של כ-3 מיליארד דולר. בסיום פיתוחו, נתרם המודול לתחנת החלל הבינלאומית. המודול מהווה את הבסיס לפעילות החלל היפנית.

מודול הורכב ב-3 שלבים: חלקה הראשון (1J/A), הוטס באמצעות מעבורת החלל אנדוור במסגרת המשימה STS-123 במרץ 2008, חלקה השני (JEM–PM), הוטס באמצעות מעבורת החלל דיסקברי במשימה STS-124 במאי 2008 וחלק השלישי במעבורת STS-127 בשנת 2009.

החלק הראשון - Experiment logistics module - Pressurized Section שוגר במרץ 2008. משקלו 8,386 ק"ג. הוא כולל 8 מדפים לציוד שונה. בנפח הפנימי מתאים לפעילות של עד 4 אנשים אך בדרך כלל צוות פעיל כולל זוג בלבד.

החלק השני - Pressurized module שוגר במאי 2008. משקלו 15,900 ק"ג. הוא כולל 23 מדפים לציוד שונה.

החלק השלישי - Exposed Facility שוגר ביולי 2009. משקלו כ-4,000 ק"ג.

בנוסף לכך מודול כולל זרועות רובוטיות באורך של כ-10 מ' ו-2.2 מ'.

<gallery mode="packed">
Kibo - Pressurized Module.jpg|Pressurized Module
Kibo - Experiment Logistics Module (Pressurized Section).jpg|Experiment Logistics Module-Pressurized Section
Kibo - Exposed Facility.jpg|Exposed Facility
Kibo - Experiment Logistics Module (Exposed Section).jpg|Experiment Logistics Module-Exposed Section
Kibo - Remote Manipulator System.jpg|Remote Manipulator System
</gallery>

מודול "קיבו" מנוצל לביצוע ניסויים בתחומים שונים.

בשנת 2012 למודול התווספה יחידה לשחרור לווייני קיובסאט J-SSOD שהגיע בחללית מטען H-II-3.
==קישורים חיצוניים==

* [https://web.archive.org/web/20090310171550/http://kibo.jaxa.jp/en/about/ תיאור המודול באתר סוכנות החלל היפנית]
* [https://iss.jaxa.jp/kibo/library/fact/data/kibo-handbook_en.pdf תיאור מפורט של המודול]
* [https://www.nasa.gov/international-space-station/japanese-experiment-module-kibo/ תיאור המודול באתר נאס"א]

קטגוריה:ערכים שבהם תבנית בריטניקה אינה מתאימה
קטגוריה:רכיבי תחנת החלל הבין-לאומית
קטגוריה:תוכנית החלל היפנית
הפועל חבל מודיעין

סמל הקבוצה בעבר
הפועל חבל מודיעין היא קבוצת כדורסל ישראלית המייצגת את המועצה האזורית חבל מודיעין, המשחקת בליגה הארצית.

==היסטוריה==
הקבוצה שיחקה את רוב שנותיה בליגות הנמוכות ובסיום עונת 2015/16 העפילה לליגה הארצית ושובצה במחוז דרום.

בעונת הבכורה שלה בליגה מינתה הקבוצה את פיני גרשון למנהלה המקצועי ובסופה סיימה את העונה הסדירה במקום השישי, מרחק שני ניצחונות מהפליאוף העליון.

בעונת 2017/18 צירפה הקבוצה את שחקן העבר של הפועל ירושלים ג'ורג' אוסדצ'י ואת רז ניסים כהן ובהובלתם סיימה הקבוצה במקום הראשון עם מאזן של 16 ניצחונות ושישה הפסדים וזכתה באירוח הפלייאוף אך הפסידה לרביעית מכבי פתח תקווה בחצי הגמר.

לקראת עונת 2018/19 צרפה הקבוצה את ארז מרקוביץ' שיחד עם רז ניסים כהן הובילו את הקבוצה לסיום במקום הראשון בפעם השנייה ברציפות במאזן של 21 ניצחונות והפסד בודד. בחצי גמר הפלייאוף ניצחה 0–2 את הפועל לוד והעפילה לגמר, בו ניצחה את מכבי שדרות 0–2, בסדרת הטוב משלושה, והעפילה לראשונה לליגה הלאומית.

בקיץ 2019, לאחר ההעפלה לליגה הלאומית, מינתה הקבוצה את אלון שטיין לתפקיד מאמן הקבוצה.

את עונת 2019/20 סיימה הקבוצה במקום ה-13 המוביל לליגה הארצית עם מאזן של שמונה ניצחונות בין היתר על קבוצת הצמרת הפועל עפולה ובני הרצליה ו-14 הפסדים כמו כן הייתה הקבוצה לקבוצת ההגנה הגרועה בליגה כאשר ספגה 1,980 נק' אך עקב סיום העונה המוקדמת בעקבות משבר הקורנה הוקפאו היורדות והקבוצה נשארה בליגה

ביוני 2020 מונה נתי כהן למאמן הקבוצה במקומו של אלון שטיין

בסיום עונת 2020/21 סימה הקבוצה במקום השישי והפסידה ברבע הגמר 1–2 להפועל גליל עליון.

בקיץ 2021 הודיע מאמן הקבוצה נתי כהן כי לא ימשיך לעונה נוספת ובמקומו מונה יהוא אורלנד שקודם לכן אימן את הפועל עמק חפר מהליגה הארצית.

בעונת 2021/22 סיימה הקבוצה במקום השני בליגה עם מאזן של 21 ניצחונות ושבעה הפסדים. בסדרת רבע גמר הפלייאוף ניצחה את אליצור נתניה 3–1 ובסדרת חצי הגמר הודחה לאחר הפסד 1–3 למכבי עירוני רמת גן, זאת לאחר שחבל מודיעין הפסידה את שני משחקי הבית.

בדצמבר 2022 הוחלף מאמן הקבוצה יהוא אורלנד במיקי גורקה עקב פתיחת עונה של עשרה הפסדים רצופים.

את עונת 2022/2023 סיימה הקבוצה במקום ה־13 והלפני אחרון וירדה לליגה הארצית.

==קישורים חיצוניים==

* [http://videopage.sport5.co.il/index.html?videoUrl=https://rgesport5-vh.akamaihd.net/i/video/delivery/77/c6/77c6782f-f117-4201-a823-1ee75af3457a/MODIIN_,80,55,35,160,110,0k.mp4.csmil/master.m3u8&poster=&headline=הפועל%20חבל%20מודיעין%20עשתה%20היסטוריה%20ועלתה%20לליגה%20הלאומית%20(מתוך%20'מגרש%20פתוח')&fbclid=IwAR2uNVmoCUDTQsFDvu2ThLaoyVhYmSF9x95bTTwOQ_5AjOcmR9Tg1CQ11Zo מסכמים עונה בחבל מודיעין], באתר ערוץ הספורט

== הערות שוליים ==

חבל מודיעין
קטגוריה:קצרמר כדורסל
קטגוריה:מועצה אזורית חבל מודיעין